**Az előterjesztést megtárgyalta:**

* Oktatási és Szociális Bizottság

 *A határozati javaslatot törvényességi*

 *szempontból megvizsgáltam:*

 */: Dr. Károlyi Ákos :/*

 *jegyzői feladatokat ellátó aljegyző*

**ELŐTERJESZTÉS**

**Szombathely Megyei Jogú Város Közgyűlésének 2015. május 11-i rendkívüli ülésére**

**Javaslat a nyári gyermekétkeztetés biztosításának támogatása tárgyában meghirdetett pályázat benyújtására**

Az Emberi Erőforrások Minisztere a Magyarország 2015. évi költségvetéséről szóló 2014. évi C. törvény 3. melléklet 1.3. pontjában foglalt felhatalmazás alapján pályázatot hirdetett a nyári gyermekétkeztetés biztosítása támogatására.

A pályázat célja: költségvetési forrás biztosítása a települési önkormányzatok által a 2015. június 16-ától a 2015. augusztus 28-áig terjedő időszakban a rendszeres gyermekvédelmi kedvezményben részesülő gyermekek (a továbbiakban: rászoruló gyermekek) részére ingyenesen vagy kedvezményesen biztosított napi egyszeri meleg étkeztetéshez.

A támogatás formája vissza nem térítendő támogatás, mértéke egy rászoruló gyermekre vetítve 440,- Ft/nap. A hátrányos helyzetűnek nem minősülő települések, így Önkormányzatunk is, saját forrás nélkül a rászoruló gyermekek 30 %-át meg nem haladó mértékben igényelhet támogatást. A támogatásban szerepeltethető létszám a jelenleg gyermekvédelmi kedvezményben részesülő 1.406 gyermek létszáma alapján 421 fő.

A pályázat benyújtásának (elektronikus rendszerben történő rögzítésének) határideje 2015. május 7. napja. Az elektronikusan rögzített pályázati adatlapot, és a pályázathoz papír alapon csatolandó dokumentumokat a Magyar államkincstár Területi Igazgatóságára kell az elektronikus rögzítés lezárását követő első munkanapig benyújtani. Hiánypótlás esetén a dokumentumok Magyar Államkincstárhoz történő benyújtási határideje 2015. május 15. napja. A határidők elmulasztása jogvesztő.

A benyújtott pályázatnak az alábbi dokumentumokat kell tartalmaznia:

* ÖNEGM információs rendszerben kitöltött Pályázati adatlap (elektronikusan, és papír alapon),
* a pályázat benyújtásáról szóló képviselő-testületi határozat másolata,
* az államháztartásról szóló törvény végrehajtásáról rendelkező 368/2011. (XII.31.) Korm. rendelet (a továbbiakban: Ávr.) 75. § (2) bekezdése szerinti nyilatkozat egy eredeti példánya,
* a saját forrás biztosítására vonatkozó, 30 napnál nem régebbi nyilatkozat egy eredeti példánya.

Az Ávr. 75. § (2) bekezdése szerinti nyilatkozat az előterjesztés mellékletét képezi.

Az étkeztetés lebonyolítása a Pálos Károly Szociális Szolgáltató Központ és Gyermekjóléti Szolgálat közreműködésével történne, az étkezést igénylők felmérése az intézmény részéről megtörtént. Az előzetes felmérés alapján 263 rászoruló gyermek nyilatkozott akként, hogy részt kíván venni az ingyenes nyári gyermekétkeztetésben. Annak érdekében, hogy azon rászoruló gyermekek részére is ingyenesen biztosítható legyen a nyári étkezés, akik a program megkezdéséig még erre vonatkozó igényüket bejelentik, a pályázati adatlap az igénylés szempontjából szerepeltethető maximális létszámra vonatkozóan került kitöltésre.

Előzőekre tekintettel kérem a Tisztelt Közgyűlést, hogy értsen egyet azzal, hogy Szombathely Megyei Jogú Város Önkormányzata a nyári gyermekétkeztetés biztosításának támogatására, önerő biztosítása nélkül, 421 fő gyermek étkeztetésére vonatkozóan pályázatot nyújtáson be, egyúttal hatalmazza fel a polgármestert a pályázatban meghatározott dokumentumok, nyilatkozatok aláírására.

Tájékoztatom a Tisztelt Közgyűlést, hogy a pályázati adatlap a Közgyűlés időpontjára az elektronikus rendszerben rögzítésre került. A Közgyűlés támogató döntése esetén a támogatás feltételét képező, a pályázat benyújtására vonatkozó képviselő-testületi határozat, illetve nyilatkozatok a hiánypótlás keretében kerülnek benyújtásra. A Közgyűlés támogatása hiányában a pályázat érvénytelen.

Kérem a Tisztelt Közgyűlést, hogy az előterjesztést megtárgyalni, és a határozati javaslatot jóváhagyni szíveskedjék.

Szombathely, 2015. május „ ”

 **(: Dr. Puskás Tivadar :)**

**HATÁROZATI JAVASLAT**

**……../2015. (V.11.) Kgy. számú határozat**

1. Szombathely Megyei Jogú Város Közgyűlése a „Javaslat a nyári gyermekétkeztetés biztosításának támogatása tárgyában meghirdetett pályázat benyújtására” című előterjesztést megtárgyalta. A Közgyűlés egyetért azzal, hogy a program keretében, önerő biztosítása nélkül 421 fő rászoruló gyermek nyári gyermekétkeztetése biztosításának támogatására az Önkormányzat pályázatot nyújtson be.
2. A Közgyűlés felhatalmazza a polgármestert a pályázatban meghatározott, az államháztartásról szóló törvény végrehajtásáról rendelkező 368/2011. (XII.31.) Korm. rendelet (a továbbiakban: Ávr.) 75. § (2) bekezdése szerinti, az előterjesztés mellékletét képező nyilatkozat aláírására.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyzői feladatokat ellátó aljegyző

 /a végrehajtás előkészítéséért:

 dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal

Melléklet

**NYILATKOZAT**

Alulírott Dr. Puskás Tivadar, Szombathely Megyei Jogú Város Polgármestere az emberi erőforrások minisztere által, a gyermekszegénység elleni program keretében nyári gyermekétkeztetés biztosításának támogatására meghirdetett pályázat kötelezően csatolandó dokumentumaként az államháztartásról szóló törvény végrehajtásáról rendelkező 368/2011. (XII.31.) Korm. rendelet 75. § (2) bekezdése szerint az alábbiakról nyilatkozom:

1. a támogatási igényben foglalt adatok, információk és dokumentumok teljeskörűek, valósak és hitelesek, Önkormányzatunk az adott tárgyban támogatási igényt 2015. évre vonatkozóan sem korábban sem jelen pályázattal egyidejűleg nem nyújtott be,
2. Önkormányzatunk nem áll jogerős végzéssel elrendelt végelszámolás, felszámolás alatt, ellene jogerős végzéssel elrendelt csődeljárás vagy egyéb, a megszüntetésére irányuló, jogszabályban meghatározott eljárás nincs folyamatban,

*c)* Önkormányzatunk

* megfelel a rendezett munkaügyi kapcsolatok követelményeinek,
* a köztulajdonban álló gazdasági társaságok takarékosabb működéséről szóló törvényben foglalt közzétételi kötelezettségének eleget tett, és
* átlátható szervezetnek minősül,
1. nem áll fenn harmadik személy irányában olyan kötelezettsége, amely a költségvetési támogatás céljának megvalósulását meghiúsíthatja,

*e)* Önkormányzatunk a költségvetési támogatás tekintetében adólevonási joggal nem rendelkezik,

*f)* a támogatott tevékenység megvalósításához szükséges hatósági engedélyekkel a szociális étkeztetés lebonyolításában közreműködő, Szombathely Megyei Jogú Város Önkormányzata fenntartásában lévő intézmény rendelkezik.

Szombathely, 2015. május „ ”

 /: Dr. Puskás Tivadar :/